# Ivano Balić

Ivano Balić
|  |
| Država
 |  Hrvatska
 |
| Osobni podatci
 |
| **Nadimci** | Rukometni Mozart
 |
| **Datum rođenja** | 1. travnja 1979.
 |
| **Mjesto rođenja** |  Split, Hrvatska (tada  SFR Jugoslavija) |
| **Visina** | 1.89m
 |
| **Pozicija** | srednji vanjski
 |
| **Ruka** | desna
 |
| Podaci o klubu
 |
| **Klub** |  HSG Wetzlar
 |
| **Broj** | 34
 |
| Profesionalni klubovi
 |
| **Godina** | **Klub** | **Uta. (gol.)** |
| 1997 – 2001 2001 – 2004 2004 – 2008 2008 – 2012 2012 – 2013 2013 – 2015
 |  RK Split  RK Metković  Portland San Antonio  RK Zagreb  BM Atlético Madrid  HSG Wetzlar
 |  |
| Reprezentacija
 |
| **Godina** |  | **Uta. (gol.)** |
| 2002 - 2012
 |  Hrvatska | 198 (535)
 |

Ivano Balić| Osvojene medalje
 |
| --- |
| Država:  Hrvatska
 |
| Olimpijske igre
 |
|  |   Atena  | 2004.
 |
|  |   London  | 2012.
 |
| IHF Svjetsko prvenstvo
 |
|  |   Portugal  | 2003.
 |
|  |   Tunis  | 2005.
 |
|  |   Hrvatska  | 2009.
 |
| EHF Euro
 |
|  |   Norveška  | 2008.
 |
|  |   Austrija  | 2010.
 |
|  |   Srbija  | 2012.
 |
| Mediteranske igre
 |
|  |   Tunis  | 2001.
 |

**Ivano Balić** (Split, 1. travnja 1979.), hrvatski rukometaš, olimpijski pobjednik i svjetski prvak. Godine 2010. je proglašen najboljim rukometašem svih vremena po izboru IHF-a.

Proglašen je najboljim igračem svijeta 2003. i 2006. godine, najboljim hrvatskim športašem 2007., te najboljim rukometašem Hrvatske (2004., 2006., 2007. i 2008.). godine. Dvostruki je dobitnik Državne nagrade za šport "Franjo Bučar" 2004. godine, kao pojedinac i kao član hrvatske rukometne reprezentacije. Godine 2008. na Olimpijskim igrama u Pekingu dobio je čast da nosi zastavu Hrvatske.

## Klupska karijera

Prije rukometa dugo godina trenirao je košarku u tadašnjem klubu Jugoplastika i POP 84, današnjem KK Split, što je očito utjecalo na njegova neobična rješenja i maštovitost u igri. Rukomet je počeo igrati u RK "Split". Nakon trogodišnje afirmacije (2001.-2004.) u RK Metkoviću, Balić 2004. na četiri godine prelazi u Portland San Antonio. Godine 2008. potpisuje za RK Croatia Osiguranje Zagreb.

Osvojio je Hrvatski kup 2002. godine sa RK Metković Jambo i 2009. godine sa RK Zagrebom te hrvatsko prvenstvo 2009. godine također sa RK Zagrebom.Sa RK Croatia Osiguranje Zagreb je iz godine u godinu počeo osvajati prvenstvo Hrvatske i kup Hrvatske.

Svoju posljednju utakmicu Balić je odigrao 5. lipnja 2015. u Bundesligi. Njegov Wetzlar pobijedio je Göppingen 29:24, čemu je pridonio učinkom od jednog pogotka i pet asistencija.

## Reprezentativna karijera

Osvojio je zlato na Mediteranskim igrama 2001. u Tunisu.
Prvak svijeta 2003. godine u Portugalu. Osvajač je zlatne medalje na Olimpijskim igrama 2004. godine u Ateni. Drugi je sa svjetskog prvenstva u Tunisu 2005. i europskih prvenstava u Norveškoj 2008. i Austriji 2010., te dvostruki četvrti na Europskim prvenstvima (Slovenija 2004., Švicarska 2006.). Redovito je na velikim natjecanjima izabiran za najboljeg igrača turnira (MVP), te je samim tim redovito i u najboljoj momčadi (SP 2003.; EP 2004.; OI 2004.; SP 2005.; EP 2006.; SP 2007.; EP 2008.).

Kao prilog mišljenju da se radi o trenutno najboljem rukometašu svijeta govori i činjenica da je proglašen najboljim igračem (53 gola + 44 asistencije) Svjetskog prvenstva 2007. u Njemačkoj unatoč činjenici da je Hrvatska osvojila tek 5. mjesto, a prozvan je i *"rukometnim Jordanom"*, *"rukometnim Mozartom"* i *"rukometnim Ronaldinhom"*.

Posebnu čast dobio je postavljanjem za nositelja hrvatske zastave na svečanom mimohodu otvorenja Olimpijskih igara 2008. u Pekingu, te je na taj način i neizravno proglašen jednim od najboljih hrvatskih športaša svih vremena.
Prema anketi službene stranice Internacionalne Rukometne Federacije odnio je naslov najboljeg rukometaša svih vremena ispred Nikole Karabatića i Talanta Dujšebajeva.

## Izvori